Jocul în care trebuie să salvezi de pandemie… pisicile. A fost comparat cu Among Us.
Cat Colony Crisis este un nou joc pentru PC, Android şi iOS. În joc trebuie să gestionezi un grup de pisici în timpul unei pandemii. Jocul era iniţial diferit, însă a fost modificat după izbucnirea pandemiei.
Pentru anumiţi oameni, pandemia a fost doar o joacă. Pentru ceilalţi există varianta de a te juca de-a pandemia. Mai ales că jocul este cu şi despre pisici.Cat Colony Crisis este un nou joc care să ne ţină cu ochii în telefon. Trebuia să aibă alt nume şi altă poveste. Însă pandemia i-a dat idei dezvoltatorului Devil’s Cider Games. Astfel, acum jocul este despre cum putem salva un grup de pisici în timpul pandemiei.În joc controlăm o navă spacială plină cu pisici când încep să se îmbolnăvească din cauza unui virus misterios. Misiunea noastră este să luăm măsurile corecte de carantinare astfel încât virusul să nu se răspândească în toată colonia.Jocul a fost comparat cu Among Us, cel care a provocat senzaţie în online în 2020. Inclusiv Alexandria Ocasio-Cortez a făcut un streaming de ore bune care a adus zeci de mii de vizualizări.